“Oʻzbekiston Respublikasi Milliy gvardiyasi Harbiy-texnik instituti bazasida idoraviy oʻqotar qurol va maxsus vositalarni olib yurish hamda ulardan foydalanishga ruxsat berilgan tashkilotlar xodimlarini tayyorlash va qayta tayyorlash kurslari toʻgʻrisidagi nizomni tasdiqlash haqida”gi buyruqqa oʻzgartirish va qoʻshimchalar kiritish haqida
(order, 2022-04-29)

Oʻzbekiston Respublikasining “Qurol toʻgʻrisida”gi Qonuni hamda Oʻzbekiston Respublikasi Prezidentining 2021-yil 29-noyabrdagi PF-27-son “Oʻzbekiston Respublikasi jamoat xavfsizligi konsepsiyasini tasdiqlash va uni amalga oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Milliy gvardiyasi qoʻmondonining 2018-yil 31-martdagi 83-son “Oʻzbekiston Respublikasi Milliy gvardiyasi Harbiy-texnik instituti bazasida idoraviy oʻqotar qurol va maxsus vositalarni olib yurish hamda ulardan foydalanishga ruxsat berilgan tashkilotlar xodimlarini tayyorlash va qayta tayyorlash kurslari toʻgʻrisidagi nizomni tasdiqlash haqida”gi buyrugʻiga (roʻyxat raqami 2997, 2018-yil 12-aprel) (Qonun hujjatlari maʼlumotlari milliy bazasi, 13.04.2018-y., 10/18/2997/1069-son) ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqda: a) buyruq nomi quyidagi tahrirda bayon etilsin: “Oʻzbekiston Respublikasi Milliy gvardiyasi Qoraqalpogʻiston Respublikasi mintaqaviy oʻquv markazi, Fargʻona mintaqaviy oʻquv markazi, Jizzax mintaqaviy oʻquv markazi va Toshkent mintaqaviy oʻquv markazining bazasida xizmat quroli va maxsus vositalarni olib yurish hamda ulardan foydalanishga ruxsat berilgan vazirlik va idoralarning qoʻriqlash (harbiylashtirilgan, qorovullik) boʻlinmalari xodimlarini tayyorlash, qayta tayyorlash va malakasini oshirish kurslari toʻgʻrisidagi nizomni tasdiqlash haqida”; b) buyruq muqaddimasi quyidagi tahrirda bayon etilsin: “Oʻzbekiston Respublikasining “Qurol toʻgʻrisida”gi Qonuni hamda Oʻzbekiston Respublikasi Prezidentining 2021-yil 29-noyabrdagi PF-27-son “Oʻzbekiston Respublikasi jamoat xavfsizligi konsepsiyasini tasdiqlash va uni amalga oshirish chora-tadbirlari toʻgʻrisida”gi Farmoniga muvofiq buyuraman:”; v) 1-band quyidagi tahrirda bayon etilsin: “1. Oʻzbekiston Respublikasi Milliy gvardiyasi Qoraqalpogʻiston Respublikasi mintaqaviy oʻquv markazi, Fargʻona mintaqaviy oʻquv markazi, Jizzax mintaqaviy oʻquv markazi va Toshkent mintaqaviy oʻquv markazining bazasida xizmat quroli va maxsus vositalarni olib yurish hamda ulardan foydalanishga ruxsat berilgan vazirlik va idoralarning qoʻriqlash (harbiylashtirilgan, qorovullik) boʻlinmalari xodimlarini tayyorlash, qayta tayyorlash va malakasini oshirish kurslari toʻgʻrisidagi nizom ilovaga muvofiq tasdiqlansin.”. 2. Nizomda: a) nizom nomi quyidagi tahrirda bayon etilsin: “Oʻzbekiston Respublikasi Milliy gvardiyasi Qoraqalpogʻiston Respublikasi mintaqaviy oʻquv markazi, Fargʻona mintaqaviy oʻquv markazi, Jizzax mintaqaviy oʻquv markazi va Toshkent mintaqaviy oʻquv markazining bazasida xizmat quroli va maxsus vositalarni olib yurish hamda ulardan foydalanishga ruxsat berilgan vazirlik va idoralarning qoʻriqlash (harbiylashtirilgan, qorovullik) boʻlinmalari xodimlarini tayyorlash, qayta tayyorlash va malakasini oshirish kurslari toʻgʻrisidagi nizom”; b) nizom muqaddimasi quyidagi tahrirda bayon etilsin: “Mazkur Nizom Oʻzbekiston Respublikasi Milliy gvardiyasi Qoraqalpogʻiston Respublikasi mintaqaviy oʻquv markazi, Fargʻona mintaqaviy oʻquv markazi, Jizzax mintaqaviy oʻquv markazi va Toshkent mintaqaviy oʻquv markazining (bundan buyon matnda Markaz deb yuritiladi) bazasida vazirlik va idoralar qoʻriqlash (harbiylashtirilgan, qorovullik) boʻlinmalarining (bundan buyon matnda tashkilot deb yuritiladi) xizmat quroli va maxsus vositalarni olib yurish hamda ulardan foydalanishga ruxsat berilgan xodimlarini tayyorlash, qayta tayyorlash va malakasini oshirish kurslarida oʻqitish tartibini belgilaydi.”; v) 1-bandda: ikkinchi xatboshi quyidagi tahrirda bayon etilsin: “qurol — tuzilishiga koʻra jonli nishonni yoki boshqa nishonni urish, signallar berish uchun moʻljallangan qurilmalar va ashyolar. Tuzilishi jihatidan qurolga oʻxshash boʻlgan xoʻjalik-maishiy va ishlab chiqarish maqsadidagi buyumlar sifatida sertifikatlangan buyumlar, shuningdek tuzilishi jihatidan qurolga oʻxshash boʻlgan sport aslahalari qurol jumlasiga kirmaydi;”; quyidagi mazmundagi uchinchi xatboshi bilan toʻldirilsin: “xizmat quroli — fuqarolarning hayoti va sogʻligʻini, mol-mulkni himoya qilishga, tabiatni va tabiiy resurslarni, qimmatbaho va xavfli yuklarni, maxsus xat-xabarlarni muhofaza qilishga doir vazifalarni bajarish chogʻida yuridik shaxslarning xodimlari tomonidan, shuningdek davlat organlarining mansabdor shaxslari tomonidan shaxsiy xavfsizlikni taʼminlash maqsadida foydalanish uchun moʻljallangan qurol;”; uchinchi — yettinchi xatboshilar tegishincha toʻrtinchi — sakkizinchi xatboshilar deb hisoblansin; beshinchi xatboshidagi “Institut bazasida tayyorlash va qayta tayyorlash” degan soʻzlar “Markaz bazasida tayyorlash, qayta tayyorlash va malakasini oshirish” degan soʻzlar bilan almashtirilsin; g) 2-banddagi “(tayyorlash va qayta tayyorlash)” degan soʻzlar “(tayyorlash, qayta tayyorlash va malakasini oshirish)” degan soʻzlar bilan almashtirilsin; d) 3 va 4-bandlardagi “idoraviy oʻqotar qurol” degan soʻzlar “xizmat quroli” degan soʻzlar bilan almashtirilsin; e) quyidagi mazmundagi 41-band bilan toʻldirilsin: “41. Tashkilotlarning xizmat quroli va maxsus vositalarni olib yurish hamda ulardan foydalanish ruxsat berilgan xodimlarini malakasini oshirish kurslari tayyorlash va qayta tayyorlash kurslarida olingan bilim, koʻnikma va tajribalarini tizimli chuqurlashtirish, yangi kasbiy bilim va mahorat, zamonaviy koʻnikmalar hamda tajriba oshirish uchun xodimlarning mutaxassislikka oid kasbiy bilimlarini oshirish maqsadida tashkil etiladi.”; j) 5-banddagi “qayta tayyorlash” degan soʻzlar “qayta tayyorlash va malaka oshirish” degan soʻzlar bilan almashtirilsin; z) 6, 7, 8, 22, 25, 33-bandning birinchi xatboshisi, 35-bandning birinchi xatboshisi, 36, 38, 41-bandlar va 45-bandning birinchi xatboshisidagi “Institut” degan soʻz “Markaz” degan soʻz bilan almashtirilsin; i) 10 va 39-bandlardagi “Institutda” degan soʻz “Markazda” degan soʻz bilan almashtirilsin; y) 11 va 44-bandlarning ikkinchi xatboshisidagi “Institutning” degan soʻz “Markazning” degan soʻz bilan almashtirilsin; k) quyidagi mazmundagi 121-band bilan toʻldirilsin: “121. Markazlarda tashkilotlarning xizmat quroli va maxsus vositalarni olib yurish hamda ulardan foydalanishga ruxsat berilgan xodimlarini tayyorlash, qayta tayyorlash va malakasini oshirish boʻyicha oʻquv jarayoni quyidagi hududlarga taqsimlangan holda tashkil etiladi: Oʻzbekiston Respublikasi Milliy gvardiyasining Toshkent mintaqaviy oʻquv markazi — Toshkent shahri va Toshkent viloyati; Oʻzbekiston Respublikasi Milliy gvardiyasining Fargʻona mintaqaviy oʻquv markazi — Fargʻona, Andijon va Namangan viloyatlari; Oʻzbekiston Respublikasi Milliy gvardiyasining Jizzax mintaqaviy oʻquv markazi — Sirdaryo, Jizzax, Samarqand, Qashqadaryo va Surxondaryo viloyatlari; Oʻzbekiston Respublikasi Milliy gvardiyasining Qoraqalpogʻiston Respublikasi mintaqaviy oʻquv markazi — Qoraqalpogʻiston Respublikasi, Xorazm, Navoiy va Buxoro viloyatlari.”; l) quyidagi mazmundagi 131-band bilan toʻldirilsin: “131. Tashkilotlar tomonidan xodimlar ularning kasbiy va jangovar bilimlarini, malaka va koʻnikmalarini chuqurlashtirilishi hamda yangilab borilishini taʼminlash maqsadida malaka oshirish kurslariga oʻqitish uchun yuboriladi.”; m) 16, 17, 21, 43-bandlardagi “Institutga” degan soʻz “Markazga” degan soʻz bilan almashtirilsin; n) 18-bandda: birinchi xatboshidagi “Institut” degan soʻz “Markaz” degan soʻz bilan almashtirilsin; ikkinchi xatboshidagi “Institutning” degan soʻz “Markazning” degan soʻz bilan almashtirilsin; o) 23-bandning birinchi va ikkinchi xatboshilaridagi “Institutga” degan soʻz “Markazga” degan soʻz bilan almashtirilsin; p) 24-bandning birinchi xatboshisi quyidagi tahrirda bayon etilsin: “24. Tayyorlash kurslarining umumiy davomiyligi ikki yarim hafta (90 soat), qayta tayyorlash kurslarining umumiy davomiyligi, ikki hafta (72 soat) hamda malaka oshirish kurslarining umumiy davomiyligi toʻrt hafta (144 soat) etib belgilanadi. Bunda, maxsus kurslarda oʻquv yuklamasining eng koʻp hajmi bir haftada 36 (54 akademik) soatni, auditoriya mashgʻulotlarining eng koʻp hajmi esa, 24 (36 akademik) soatni tashkil qiladi.”; r) 27-band quyidagi tahrirda bayon etilsin: “27. Qurol va maxsus vositalar bilan muomala qilish boʻyicha mashgʻulotlar Markazning qurol, oʻq-dorilar va maxsus vositalari bilan amalga oshiriladi. Quroldan oʻq otishni oʻrgatish mashgʻulotlari (oʻquv oʻq otish mashqlari) Markazning panoramali oʻq otish trenajeri va oʻq otish tirida oʻtkaziladi. Oʻq otish tiridagi oʻquv oʻq otish mashqlari Markaz boshligʻi tomonidan ushbu mashqlar uchun masʼul xodimlar (oʻq otish mashgʻuloti rahbari, navbatchi shifokor, qurshov guruhi) tayinlangandan soʻng oʻtkaziladi. Oʻqotish tiridagi oʻquv-otish mashqlarini amaliy bajarishga faqat oʻquv-otish mashqlarining shartlari va xavfsizlik qoidalariga oid bilim va koʻnikmalar boʻyicha oʻtkazilgan nazorat sinovlaridan muvaffaqiyatli oʻtgan xodimlarga ruxsat beriladi.”; s) 31-banddagi “Institutning” degan soʻz “Markazning” degan soʻz bilan almashtirilsin; t) 40-banddagi ikkinchi xatboshidagi “tayyorlash, qayta tayyorlash” degan soʻzlar “tayyorlash, qayta tayyorlash va malaka oshirish” degan soʻzlar bilan almashtirilsin; u) 1, 2 va 3-ilovalar mazkur oʻzgartirish va qoʻshimchalarning 1, 2 va 3-ilovalariga muvofiq tahrirda bayon etilsin.